
16 milliárd dollárért megvásárolta a WhatsApp-ot a Facebook 10 


A két vállalat napi működését egyelőre nem befolyásolja az üzlet. 


Mindent kibír az ausztrál védőruha 10 


Szupererős ruházatot készítettek Ausztráliában. 


e-OBO: A napenergia is lehet szép 11 
Nemcsak extravagáns formájú, de kiválóan is használható a TRED új napenergiát hasznosító 

kockája. 

Hivatalosan is bemutatkozott az LG G Pro 2 11 


Igazi erőgép lett a dél-koreai vállalat új phabletje. 


Androidos programokkal bővítené programkínálatát a Microsoft 12 


Különleges megoldással növelhetné a futtatható programok számát a Microsoft. 


Komoly korlátozáson gondolkodik a Google 12 


Egy tervezet szerint csak a legújabb Androidot fogadná el a Google. 


Népszerű oldalak után kémkedett az NSA 12 


A WikiLeaks és a Pirate Bay is a megfigyelt portálok között szerepel. 


Nem tud megegyezni a Samsung és az Apple 13 


Hiába ült egy asztalhoz a két cég vezetője, nem sikerült egyezségre jutniuk. 


Az olcsóbb kategóriák felé tör a Microsoft 13 


Gyengébb hardveren is fut majd a Windows Phone és csökkennek a Windows licencdíjjak is. 


Javítaná a tartozékok csatlakoztathatóságát az Apple 14 


Még több mágnes kerülne az iPad-ekbe. 


WIKITECH.HU Az oldalak alsó sávja visszatér a 
tartalomjegyzékhez. Ka 

BluePanther T7D - 7 coll, dupla SIM 15 


Aki egyszer belekóstol a nagy képernyős telefonok ízébe, annak soha többet nem kell más. De 
ezek a nagyképű telefonok drágák. Vagy mégsem? Kínából már érkezett is a reakció az igényre, 
7 col, dupla SIM, olcsó ár. 


Nokia Lumia 1520 - Nagyban játszik 18 


Leteszteltük az egyik legnagyobb Windows Phone 8 alapú készüléket. 

Bluetooth headsetként is használható a Huawei új karkötője 


Telefonálásra is használhatjuk a kínai kiegészítőt. 


Már korábban is tudható volt, hogy egy új karkötőre 
hasonlító termékkel lép be a viselhető kütyük világába 
a Huawei. Az akkor még ismeretlen modellt a gyártó 
egyik túlbuzgó munkatársa leplezte le. Hiába ismertük 
azonban a külsejét, a belsőt mindeddig homály fedte. 
Az MWC kezdetével egy időben szerencsére ez sem ti- 
tok többé, így megtudtuk, hogy nem mindennapi funk- 
cióval kerül majd piacra a kínai vállalat új kiegészítője. 


Az első látásra egy hagyományos fitnesz karkötőre 
hasonlító termék ugyanis egy pillanat alatt Bluetooth 
headsetként is használható, ehhez mindössze ki kell 
vennünk az őt védelmező szíjból. A 14,6 mm vastag ki- 
egészítő NEC csatlakozással is rendelkezik, az előlapját 
pedig egy 1,47-es AMOLED megjelenítő foglalja el. A 90 


mAh-es akkumulátor a gyártó állítása szerint 6 napig 
működteti a TalkBand BT-et, igaz az aprócska kapacitás 
ellenére a feltöltés 2 órán át tart. 


A 99 eurós áron debütáló B1 leghamarabb a második 
negyedév során lesz elérhető. 

A középkategóriába érkezik a két új HTC 


Bemutatkozott a Desire 816 és a Desire 610. 


Mivel az idei zászlóshajó, a One 2 bemutatója még 
odébb van, a vállalat két új középkategóriás modellel 
készült az MWC-re. A Desire 816-osban egy 5,5"-es, 
1280 x 720 pixel felbontású képernyőt, egy négymagos, 
1,6 GHz-es Oualcomm Snapdragon 400-as processzort 
és 1,5 GB RAM-ot találunk. 


A 799 mm vékony újdonsággal 13 megapixeles fotókat 
készíthetünk, az elkészült műveket pedig a 8 GB-os 
memóriába menthetjük. Az LTE képes készülék N-es 
WiFi-t, Bluetooth 4.0-át és egy 2600 mAh-es akkumu- 
lőre nincs információ, csak annyi biztos, hogy ezúttal 

is megkapja a készülék a gyártó legújabb, Sense 5.5-ös 
felületét. A hat színben érkező modell áprilistól lesz 
megvásárolható, egyelőre ismeretlen áron. 


A kézzelfoghatóbb modellek táborát képviseli a Desi- 
re 610. A "csak" 4,7"7-es, gHD felbontású képernyővel 

megjelenő készülékben egy négymagos, 1,2 GHz-en 
üzemelő processzort, 1 GB RAM-ot és 8 GB memóriát 
találunk. Az LTE képes modell hátlapján egy 8 megapi- 
xeles kamerát találunk, a hátlap alatt helyet foglaló ak- 
kumulátor kapacitása pedig 2040 mAh. A Jelly Bean-nel 
érkező Desire 610 májustól lesz megvásárolható. 

Két új okosóra a Samsungtól: Itt a Gear 2 és a Gear 2 Neo 


Tizennel jönnek a Samsung új okosórái. 


Meglepő módon, egy nappal az MWC rajtja előtt le- 
leplezte két új okosóráját a Samsung. A két újdonság 
már a Galaxy brand nélkül érkezik, ennek oka, hogy már 
nem Android, hanem a Samsung saját fejlesztésű Tizen 
rendszerét találjuk a fedélzeten. A váltás miatt felme- 
rülő problémákra egyelőre nem adott választ a gyártó, 
így azt sem tudhatjuk, hogy az előddel mennyire lesz 
kompatibilis a két modell. Az már tudható, hogy a 
piacra kerülésekor egy csomó Samsung modellel hasz- 
nálhatjuk majd az újdonságokat, a szoftverek készítői 
között pedig olyan gyártók neveit is megtaláljuk mint a 
BMW, a GARMIN, a Volkswagen vagy az eBay. 


A Galaxy Gear-nél könnyebb és vékonyabb újdonságok 
háza alatt egy kétmagos, 1 GHz-en üzemelő procesz- 
szort, 512 MB RAM-ot és 4 GB beépített memóriát talá- 
lunk. Az 1.637-es super AMOLED képernyők felbontása 


Gear Fit: Az okos karkötők 
piacára is betört a Samsung 


Az okosórák mellett az okos karkötők piacát is 
meghódítaná a dél-koreai vállalat. 


A Gear 2 és a Gear 2 Neo után újabb viselhető esz- 
közt leplezett le az MWC-n a Samsung. A dél-ko- 
reai vállalat az órák helyett ezúttal a karkötők 

piacára fokuszált, a Gear Fit itt próbál szerencsét. 


A 432 x 128 pixel felbontású, 1,84"-es hajlított 
Super AMOLED képernyővel érkező Fit alig 27 
grammot nyom a mérlegen. A Tizen rendszerrel 
piacra kerülő készülék képes az SMS-ek, hívások, 
e-mailek és program információk megjelenítésére 
is. A mozgásszámlálóval és szívverés érzékelővel 
ellátott kiegészítő Bluetooth 4.0 segítségével 
kapcsolódik a Samsung okostelefonjaihoz. 


A narancs, fekete és szürke színekben érkező új- 
donság pontos megjelenési időpontjáról és áráról 
egyelőre nincs információ. 

320x320 pixel, az akkumulátor kapacitása pedig 300 
maAh. A legfontosabb különbség, hogy a Gear 2-esben 
egy 2 megapixeles kamera is helyet kapott, a Neo-ban 
ezt nélkülöznünk kell. 


Az egy töltéssel körülbelül 2-3 napot működő okosórá- 
kat leghamarabb áprilistól vásárolhatjuk meg, egyelőre 
ismeretlen áron. 


Itt a legújabb kétarcú: 
Leleplezték a második 
generációs YotaPhone-t 


Csak az év vége fele jelenik meg 
a most bemutatott készülék. 


Bemutatkozott a második ge- 
nerációs YotaPhone. Az orosz 
vállalat tovább finomította az 
alig fél évvel ezelőtt bemuta- 
tott eredeti kiadást, így mos- 
tantól érintésérzékeny a hátolda- 
lon található 4,7"7-es, gHD felbontású 
e-Ink képernyő. Az Android 4.4 Kitkattel 

érkező modell előlapját már egy hagyományo- 

sabb, 5"7-es FullőHD felbontású AMOLEBD kijelző foglalja el. 


A különleges kialakítású készülék meghajtásáról egy négy- 
magos, 2,3 GHz-es processzor és 2 GB RAM gondoskodik, a 
beépített memória mérete pedig 32 GB. Nem maradt ki az 
LTE csatlakozás sem, illetve megtaláljuk még az ac szab- 
ványt is támogató WiFi-t, a Bluetooth 4.0-át és az FM rá- 
diót is. A 140 grammos készülék üzemeltetéséről egy 2440 
mAh-es akkumulátor gondoskodik. 


A YotaPhone elsőként Oroszországban jelenik meg a negye- 
dik negyedév folyamán. 

Itt a Sony új zászlóshajója: Bemutatkozott az Xperia 72 


Ez az eddigi legerősebb Sony telefon. 


Hosszú várakozás után végre hivatalosan is megismerhettük a Sony legújabb csúcsmodelljét 
az Xperia 22-t. Az MWC-n bemutatkozott, jellegzetesen sony-s külsejű Xperia szerencsére egy 
teljesen új hardvert kapott. Az IPS technológiával készülő, 5,27-es, FullHD felbontású megjele- 


a Sony szerint a piacon jelenleg ennek a modellnek van a legszélesebb színskálája. 


Teljesen megújult a burkolat alatt lévő technológia is, a zászlóshajó meghajtásáról egy négy- 
magos, 2,3 GHz-en üzemelő Snapdragon 801-es processzor gondoskodik 3 GB RAM kísére- 
tében. A hátlapon található kamera maradt az Xperia Z1-ben megismert 20,7 megapixeles 
egység, ám ezúttal már akár 4K felbontású videók rögzítésére is lehetőségünk van. Beépítésre 
került továbbá egy, a gyártó Handycam kameráitól kölcsönzött, digitális képstabilizátor is. A 
3200 mAh-es akkumulátorral érkező Z2 fedélzetén a Google legújabb, Android 4.4 KitKat rend- 
szerét találjuk. A víz- és porálló borítással megjelenő készülék az elődjéhez hasonlóan fehér, 
fekete és lila színekben debütál áprilisban, egyelőre ismeretlen áron. 


Hivatalosan is leleplezték a Galaxy §5-öt 


Hétfő este leleplezte a Samsung az új zászlóshajóját. 


A hosszú várakozás után végre teljes valójában megismerhettük a 
Samsung legújabb zászlóshajóját a Galaxy S5-öt. A bevált dolgon ; 
ne változtass elv alapján készített készülék az előd némileg módo- ú 1 SAMSUNG 
sított külsejével és egy teljesen új hardverrel kerül piacra. Az előla- ; 
pot az immár 5,1"-es, FullőHD felbontású Super AMOLED képernyő 
foglalja el, mögötte pedig egy csúcskategóriás, 2,5 GHz-en üzeme- 
lő Snapdragon 800-as processzor és 2 GB RAM található. A víz- és 
porálló készülékház hátoldalát a Note 3-ról is ismert, bőr hatású 
műanyag hátlap foglalja el, melyen egy 16 megapixeles, utólagos 
fokuszálást és 4K videofelvételt is támogató kamera található. 


A Samsung nem bízta a véletlenre és az iPhone 55-ben 
megismert ujjlenyomat-olvasó itt is tiszteltét teszi, a 
megoldás ennél a modellnél is ahome gombban kap he- 
lyet. Csúcsmodellhez illően az S5 tartalmaz minden, ma 
használatos kommunikációs formát, így a MiMo szab- 
ványt is támogató WiFi, a GPS, az NFC, az LTE és az FM 
rádió is a repertoár része. A Galaxy S4-hez hasonlóan az 
újdonságban is megtalálható az infraport, ezzel a készü- 
lékeinket irányíthatjuk. A zászlóshajó meghajtásáról egy 
2880 mAh-es akkumulátor gondoskodik, ezzel 21 órán át 
működik az Android 4.4.2 KitKattel érkező mobil. 


SAMSUNG SAMSUNG 


A 16 vagy 32 GB-os tárhellyel piacra kerülő S5 várhatóan 
áprilisban jelenik meg fehér, fekete, kék és arany színben, 
egyelőre ismeretlen áron. 

Egyből három androidos készüléket mutatott be a Nokia 


Olcsó áron, kellemes specifikációval érkeznek a Google rendszerét futtató Nokiák. 


Már hónapok óta vártuk, most mégis meglepetéssel 
indult a finn vállalat androidos bemutatója. A Nokia 
ugyanis a korábban pletykált egyke telefon helyett 
egyből egy triót leplezett le. A gyártó nem titkolt célja, 
hogy alaposan odapörköljön az olcsóbb készülékek 
piacának, így igazán versenyképes árat dolgoztak ki a 
három készüléknek. 


ELEL I 
Recent 


Kezdjük elsőként a már több ízben is kiszivárgott Nokia 
X-szel. A 47-es WVGA felbontású IPS képernyővel érke- 
ző újdonság meghajtásáról egy kétmagos, 1 GHZ-es pro- 
cesszor és 512 MB RAM gondoskodik. A hátlapon egy 3 
megapixeles kamerát találunk, az elkészült képeket pe- 
dig a 4 GB-os memóriába menthetjük mely természe- 
tesen microSD-vel tovább bővíthető. Szerencsére nem 
csak fizikai adattárolásban gondolkodhatunk, mindhá- 
rom androidos Nokiához jár még 1 GB OnebDrive tárhely. 
Nem ez az egyetlen Microsoft applikáció melyet felins- 
talláltak a készülékekre, az Outlook.com és a Skype is a 
repertoár része. A Lumiákra hajazó formatervvel piacra 
kerülő, kétkártyás működést is támogató X néhány 
héten belül megvásárolható 89 eurós áron. 

A Nokia Xs nevéhez hűen apróbb "pluszokat" tartal- 
maz, ilyen az 512 MB-ról 768 MB-ra növelt RAM és a 
dobozban található 4 GB-os microSD kártya is. Olcsób- 
bik testvéréhez hasonlóan a 99 eurós áron érkező X- is 
fekete, fehér, élénkzöld, narancssárga, ciánkék és sárga 
színekben lesz majd elérhető várhatóan a második 
negyedév folyamán. 


A paletta csúcsát egyértelműen az XL képviseli. A név 
nem véletlen, a trió tagjai közül egyedüliként itt talál- 
kozhatunk az 5"7-es WVGA felbontású IPS képernyővel, 
mely mögött egy kétmagos, 1, GHZ-en üzemelő Oual- 
comm processzort, /568 MB RAM-ot és egy 5 megapi- 
xeles kamerát találunk. A beépített memória mérete 
ezúttal is 4 GB mely microSD segítségével 32 GB-ig bő- 
víthető. A 109 eurós áron debütáló újdonság az X--hoz 
hasonlóan a második negyedévben lesz elérhető. 


Az extra applikációkat a gyártó saját áruházából tölt- 
hetjük le, a szokásos Google programoknak ugyanis 
hűlt helyét találjuk. Szerencsére nagy gond nincs, az 
internetről letöltött applikációkkal gond nélkül megbir- 
kóznak a készülékek. 


NokiaXL 


dl 

A középkategóriába érkezett a Sony Xperia M2 


Az MWC-n leplezte le új középkategóriás készülékét a Sony. 


A két új zászlóshajó mellett egy szürke eminenciás bemutatására is futotta a 
Sony-nak. Az Xperia M2 minden bizonnyal nem lesz az óriásplakátok kedvelt 
tagja, ám ettől függetlenül még sok vásárlót hozhat a japán vállalat számára. 


A 4,8"-es, 960 x 540 képpontos megjelenítővel érkező telefonban egy 
négymagos, 1,2 GHz-es Cortex-A7-es processzort találunk, 1 GB RAM és 8 
GB beépített memória kíséretében. A hátoldalon egy Exmor RS szenzorral 
megtámogatott, FullHD felbontású videók felvételére képes 8 megapixeles 
kamerát találunk melyhez egy LED villanó is tartozik. 


Az Android 4.3 Jelly Bean-nel piacra kerülő modell repertoárjának része a 
HSPA támogatás, illetve megtaláljuk még a WiFi-t, a Bluetooth 4.0-át, az 
NFC-t, a GPS-t és az FM rádiót is. A megjelenés időpontját és a pontos árat 
egyelőre nem árulta el a Sony. 


Szupervékony táblagéppel rukkolt elő a Sony 


Régi külsővel de teljesen új belsővel érkezik a Sony idei táblagépe. 


Az Xperia 22 mellett a zászlóshajó táblagépes "testvé- 
rét" is leleplezte a Sony. Az alig 6.4 mm vékony Xperia 
Tablet 22 a mobiltelefonhoz hasonlóan minimálisan 
változtatott külcsínnel érkezik, ám a belbecs teljesen 
új. Az előlapot ezúttal is egy 1017-es, FullőHD felbontású 
megjelenítő foglalja el, ám a minden eddiginél szebb 
képről már a Triluminos technológián túl a Live Color 
LED és az X-Reality mobile is gondoskodik. 


A víz- és porálló, karcálló készülékház egy négymagos, 
2,3 GHz-en üzemelő Snapdragon 800-as processzort 
rejt 3 GB RAM kíséretében. A microSD kártyával tovább 
bővíthető memória mérete 16 GB. A hátlapon egy, az 
elődben is megtalálható 8 megapixeles kamerát talá- 
lunk, ám újdonság, hogy ezúttal már egy új, fejlettebb 
Exmor RS szenzor dolgozik a fotóink feldolgozásán. 


Természetesen nem akadály a FullHD felbontású videók 
felvétele sem, de ha kedvünk tartja akár HDR képeket is 
készíthetünk. 


Az LTE és WiFi kiadásban piacra kerülő Tablet 22-ben 
megtaláljuk az összes ma népszerű kommunikációs 
portot, így nem kell nélkülöznünk a Bluetooth 4.0-át, 
az NFC-t, a GPS-t, a készülékek távirányításhoz hasz- 
nálatos infra portot, az MHL 3.0-át és természetesen a 
microUSB-t sem. 


A fekete és fehér színben érkező Tablet 22 Android 4.4 
KitKat-tel a fedélzetén érkezik, a Sony egyedi felüle- 
tével. A boltok polcaira várhatóan márciusban érkezik 
meg a táblagép, egyelőre ismeretlen áron. 

16 milliárd dollárért 
megvásárolta a 
WhatsApp-ot a Facebook 


A két vállalat napi működését egyelőre nem befolyá- 


solja az üzlet. 


Újabb népszerű szolgáltatásra tette rá a kezét a Fa- 
cebook. A közösségi oldal az Instagram után most a 
WhatsApp-ot vásárolta meg, potom 16 milliárd dollá- 
rért. Mark Zuckerberg vállalata készpénzben és rész- 
vényekben fizetett az üzletért. Utóbbiakból 3 milliárd 
dollárnak megfelelő értékű csomagot ruháznak át a 
WhatsApp dolgozóira, a négy éven keresztül tartó 
"ajándékozás" a vásárlás lezárásával kezdődik. 


Az üzletről mindkét fél egy közleményt adott ki, a 
WhatsApp állítása szerint minden megy majd tovább 
a régi kerékvágásban, a Facebook nem változtat majd 
a vállalat működésén. Ebben egyetért Mark Zucker- 
berg is, közleményében kijelentette, hogy az 1 milliárd 


Mindent kibír az 
ausztrál védőruha 


Szupererős ruházatot készítettek Ausztráliában. 


Különleges védőruhával rukkolt elő az Unified Wea- 
pons Master. Az ausztrál Chiron Global Pty által négy 
év kemény munka után megalkotott ruházat leginkább 
egy szuperhősére hasonlít, nem lennénk meglepve, ha 
később akár egy hollywoodi filmben látnánk viszont a 
terméket. 


A botütésekkel is megbirkózó ruha képes szenzorokkal 
mérni a becsapódó ütések erejét, ennek segítségével 
megállapítható, hogy az adott személy milyen sérülést 

felhasználóval rendelkező szolgáltatás tökéletesen 
kiegészíti az ő portfóliójukat és egyúttal új lehető- 
ségeket is jelent számukra. Jan Koum a havonta 450 
millió felhasználó által használt WhatsApp alapítója és 
jelenlegi vezetője az üzlet után csatlakozik a Facebook 
igazgatótanácsához, ám napi teendőit továbbra is a 
kaliforniai központban intézi majd. 


Koum egyúttal biztosította a felhasználókat, hogy 
semmilyen változástól nem kell tartaniuk, a két vállalat 
továbbra is külön egységként működik majd, állítása 
szerint nem ment volna bele az üzletbe, ha ezt nem 
látja 10090-ig biztosnak. 


szenvedett volna el az anyag viselése nélkül. Ezeket az 
adatokat később számítógépekkel értékelhetik, így egy 
győzelem ezután nem kell, hogy a másik sérülésével 
járjon. 

e-OBO: A napenergia is lehet szép 


Nemcsak extravagáns formájú, de kiválóan is használható a TRED új napenergiát hasznosító kockája. 


Napjainkban is komoly problémát okoz a világ energia- 
éhségének kielégítése és a jövőbeni világunk megőrzé- 
se. Ennek egyik kulcsfigurája lehet a napenergia, melyet 
már tucatnyi módon próbáltak meg felhasználni, ám 
azt hiszem nyugodtan egyetérthetünk abban, hogy 
senkinek nem sikerült még olyan dizájnos módon, mint 
a TRED-nek. 


Az olasz dizájner stúdió az energia kutatásával foglalko- 
zó Ricerca Sistema-val karöltve alkotta meg az e-0BO-t 
mely nem más, mint egy teljesen testre szabható, mo- 
duláris kocka. Az e-OBO nem tesz mást, mint napköz- 


ben összegyűjti az energiát, majd ezeket elraktározza Erica Marson a TRED vezérigazgatója szerint az e-0BO 
és ezáltal lehetővé teszi, hogy az utcán pihenők feltölt- kiváló lehet alkalmi rendezvények energiájának biztosí- 
sék vele az okostelefonjukat vagy táblagépüket. A WiFi tásához, hiszen gyakorlatilag bárhol felépíthető, egé- 
hotspotként is működő kocka könnyedén személyre szen rövid idő alatt. Természetesen hosszú távú meg- 
szabható, egyetlen elem ugyanis mindössze 1 négy- oldásnak sem utolsó, ám amíg egy 5 x 5-ös kocka 150 
zetméteres hellyel bír. Mivel minden elem széle LED ezer dollárt kostál, maximum a környezetbarát imázst 
fényforrásokkal van felszerelve, ezért éjszakánként igen erősíteni kívánó városok számára lehet alternatíva a 
különleges látványban lehet részük az arra járóknak. TRED terméke. 


Hivatalosan is bemutatkozott az LG G Pro 2 


Igazi erőgép lett a dél-koreai vállalat új phabletje. 23 


28 204 52Z 


Ahogyan azt vártuk, egy külön esemény keretében, ma reggel lep- 
lezte le legújabb okostelefonját az LG. Az 5,97-es, FullőHD felbontású 
képernyővel érkező phabletben egy négymagos, 2,26 GHz-en üzemelő 
processzort és 3 GB RAM-ot találunk. A beépített memória mérete 16 
vagy 32 GB lehet. A készülék minden, ma fontosnak tartott csatlakoz- 
tatási lehetőséggel rendelkezik, így nem maradt ki az LTE-A, a Wi-Fi 
(a/b/g/n/ac), az NFC, a Bluetooth 4.0, a SlimPort, és a microUSB port 
sem. 


— a. Az LG G62-nél már megismert hátoldali gombok fölé került a 13 megapi- 
egi xeles kamera, melynek különlegessége, hogy az optikai képstabilizátor 


használata mellett a képek utólagos fokuszálására is lehetőséget ad. Az 
Android 4.4.2 KitKat-tel érkező phablet a mai trendeknek megfelelően 
4K felbontásban is képes videó rögzítésére, ám akiknek ez kevés azok 
választhatják az akár 120 fps sebességű 1080p felbontást is. 


1100 


29204 2RY 


A gyártóra oly jellemző módon, ezen a készüléken is helyet kapott az 
egyedi, Emotional UX névre hallgató felületük is. Az alig 8,3 mm vékony 
telefonban egy 3200 mAh-es akkumulátort is elhelyeztek a mérnökök. 
A pontos árat és a piacra kerülés időpontját várhatóan az MWC-n árulja 
majd el az LG. 

Androidos programokkal bővítené programkínálatát a Microsoft 


Különleges megoldással növelhetné a futtatható programok számát a 


Microsoft. 


Kétségtelen, hogy az elmúlt évek során a Microsoft hatalmas energiákat ölt a 

Windows Phone platform fejlesztésébe. A Windows Mobile 6 után radikálisan 

megújultak és minden eddiginél versenyképesebbek lettek az ablakos mobilok, 
ám még mindig van egy fekete pont, amit képtelenek voltak megoldani. 


Ez pedig nem más, mint a szoftverkínálat, a Windows Phone-ra ugyanis még 
mindig elérhetetlen néhány népszerű applikáció. Ezt a hibát a Microsoft a The 
Verge információi szerint egy különleges megoldással javítaná. Lényegében 
igénybe vennék a BlueStacks fejlesztését, aminek segítségével futtathatóvá 
válnának az androidos programok a WP alapú telefonokon. 


Ne feledjük azonban, hogy a Satya Nadella, a cég új vezére még könnyedén 


megvétózhatja ezeket a fejlesztéseket. 


Komoly korlátozáson 
gondolkodik a Google 


Egy tervezet szerint csak a legújabb Androidot fo- 
gadná el a Google. 


A napjainkban piacra kerülő készülékek legnagyobb ré- 
szén még nem az Android legújabb, 4.4 KitkKat kiadása 
fut, a gyártók általában 1-2 verzióval lemaradva tudják 
csak követni a Google-t. Egy kiszivárgott jelentés sze- 
rint ez nem tartható út és már ettől a hónaptól köte- 
lezné a kaliforniai gyártó a partnereket, hogy azok csak 
a legújabb kiadással dobhassák piacra a modelleket. 
Ha ezt nem tudják teljesíteni, akkor elesnek a Google 
szolgáltatásoktól, ezáltal pedig gyakorlatilag eladha- 
tatlanná teszik a saját készüléküket. 


A lépést hivatalosan még nem kommentálta a kali- 
forniai vállalat, elképzelhető, hogy az MWC-n jelentik 
majd be a jövőbeni terveiket a rendszerrel kapcsolat- 
ban. 


bh E én A 


Cupcake Donut Eclair Froyo Gingerbread 
Honeycomb Ice Cream Sandwich Jelly Bean KitKat 

Népszerű 
oldalak után 
kémkedett az NSA 


A WikiLeaks és a Pirate Bay is a 
megfigyelt portálok között szerepel. 


Továbbra sem nyugszik Edward Snowden. 
Az NSA botrány kirobbantásáról ismerté vált úriember 
most újabb, a hivatal számára igen kínos anyagokat 
osztott meg a nagyközönséggel. Az Intercept hírpor- 
tálon nyilvánosságra hozott adatokból kiderül, hogy az 
NSA szakemberei több népszerű oldal felhasználóiról 
is adatokat gyűjtöttek, így azt is pontosan meg tudták 
mondani, hogy mire keresett éppen rá az illető. 


Az anyagban többek között a Pirate Bay nevű torren- 
toldalt, a WikiLeaks-et és az Anonymoust említik, de 
valószínűsíthetően más portálokról is szerezhettek 
információkat az NSA-nél. Az is tudható, hogy a Wi- 
kiLeaks már 2010-ben felkerült a megfigyelt oldalak 
listájára, az akkoriban komoly botrányok kereszttüzébe 
került oldallal kapcsolatban azt is figyelték a hivatalnál, 
hogy épp mely támogatóktól érkezik segítség. Az oldal 
szerepel azon a listán is, mely a terrorszervezeteket 
gyűjti, ez pedig rendkívül felháborította Julian Assan- 
ge-t a WikiLeaks alapítóját. Assange tisztességtelen- 
nek nevezte az akciót és egyben jelezte, hogy a Fehér 
Háznak kötelessége vizsgálatot indítania az ügyben. 

Nem tud megegyezni a Samsung és az Apple 


Hiába ült egy asztalhoz a két cég vezetője, nem sikerült egyezségre jutniuk. 


Egyáltalán nem titok, hogy az Apple és a Samsung nem 
ápol túl jó viszonyt egymással, a szabadalmi háborúk 
ugyanis alaposan megtépázták a két vállalat kapcsola- 
tát. Már több ízben is utaltak rá jelek, hogy a lelkük mé- 
lyén mégiscsak szeretnének egyezségre jutni, nemrégi- 
ben például kiderült, hogy a két mamut igazgatója egy 
asztalhoz ül, ahol meg tudják beszélni a problémákat. 


A ZDnet értesülései szerint sajnos a tárgyalások nem 
vezettek eredményre, így a két vállalatnak lassan 
kizárólag a bíróságon lesz lehetősége a megegyezésre. 
A nagy botrányt kavart, az Apple által megnyert szaba- 
dalmi per végső döntésének kihirdetésére már nem kell 
sokat várni, március 19-én dől majd el, hogy a dél-koreai 


[A 

vállalatnak ki kell-e fizetni az 1 milliárd dolláros "jóváté- 
telt" amerikai konkurense számára. Ha ebben az ügyben 
nem születik valamilyen enyhítés a Samsung számára, 
akkor biztosak lehetünk abban, hogy a két fél már csak 
a hivatalos keretek között jut majd egyezségre. 


Az olcsóbb kategóriák felé tör a Microsoft 


Gyengébb hardveren is fut majd a Windows Phone és csökkennek a Windows licencdíjjak is. 


Igaz, hogy az MWC leginkább az új mobilok bemutatá- 
sáról szól, ám nem szabad figyelmen kívül hagynunk, 
hogy az év további részeire is kell meglepetéseket 
tartogatni egy gyártónak. 


A Windows Phone alapú készülékek mindezidáig legin- 
kább a közép- és felsőkategóriákban szerepeltek, ám 

a Microsoft legújabb bejelentése szerint hamarosan ez 
is megváltozik. A szoftveróriás ugyanis komoly enged- 
ményeket tett a specifikációk terén, így már 256 MB 
RAM-mal felszerelt telefonokon is futtathatóvá válik 

a rendszer. Megjelenik a kártyára telepítés lehetősége 
is, így a gyártóknak elég egy kiskapacitású memóriát 
beépíteni a telefonba, a felhasználó majd utólag pótolja 
a kiesett tárhelyet. 


Nemcsak a mobilok, de a laptopok és PC-k piacán is "ol- 
csósít" a Microsoft, a redmonadi vállalat ugyanis 7099- 
kal csökkenti a Windows 8.1 licencdíját, legalábbis akkor 
ha az árulni kívánt eszköz fogyasztói ára nem éri el a 
250 dollárt. Ennek oka, hogy jelenleg egy Windows 8.1 
licenc 50 dollárba kerül, ami aránytalanul sok az olcsóbb 
eszközök esetén, ezért sok gyártó inkább az Androidot 
vagy a Chrome OS-t telepíti a modellekre. 

Javítaná a tartozékok csatlakoztathatóságát az Apple 


Még több mágnes kerülne az iPad-ekbe. 


Kétségtelen, hogy az Apple készülékek rendelkeznek a fejlesztenék tovább, a legújabb, az Apple Insider által 
legnagyobb tartozék háttérrel, a gyártók ugyanis öntik felfedezett szabadalmuk ugyanis egy minden eddiginél 
magukból az iKütyükhöz készített kiegészítőket. Saj- komolyabb rendszert ír le, mely nemcsak, hogy jóval 
nos azonban ezek legtöbbször nem igazán illeszkednek több helyen tartalmazna mágneseket, de ezek már 

a készülékek letisztult formavilágához, ez pedig szemet egyfajta vezérlőként is szolgálnának, melyet az operá- 
szúrt az Apple-nek. ciós rendszer kezelne. Így lehetőség nyílna két táblagép 


együttes összekapcsolására, vagy újfajta tartozékok 
kezelésére is. 


Arról egyelőre nincs információ, hogy az Apple mikor 


A kaliforniai gyártó már 2011 óta alkalmazza ugyan építené be ezt a megoldást a készülékeibe, elképzelhe- 
az iPad előlapjába épített mágneses rendszert mely- tő, hogy már az idei iPad modellekben találkozhatunk 
nek hála külön csatlakozó nélkül pattinthatóak fel a az újdonsággal. 


vállalat képernyőt védő takarói. Most ezt a rendszert 


Hi CSALÁD 


Ia bla magazm NH EGÉSZSÉGHEG 


j Hi KÖRNYEZETVÉDELEM 
INGYENES KÉTHETI MAGAZINOK TABLETEKRE Ill GASZTRONÓMIA 


Hi KÜTYÜ 

BluePanther T7D - 7 coll, dupla SIM 


Aki egyszer belekóstol a nagy képernyős telefonok ízébe, annak soha többet nem kell más. De ezek a nagyképű 
telefonok drágák. Vagy mégsem? Kínából már érkezett is a reakció az igényre, 7 col, dupla SIM, olcsó ár. 


Amennyiben Ön (Te) egy kompakt 
készülékre vágyik (vágysz), már 
hagyja (hagyd) is abba az olvasást! 
De tényleg! A tesztben szereplő 
gép ugyanis nem kicsi, nem ké- 
nyelmes, nem kifejezetten telefon. 
Ez a méret és kialakítás a phablet 
(telefon-tablet) kategória, annak is 
a teteje, amely már csak tényleg (a 
hozzám hasonló) extrémistáknak 
ajánlott. De - és ez a lényeg - ez is 
éppen jó valakinek. Ki ez a valaki? 
Nos, Ők (mi vagyunk) azok, akik 
ráéreztek (ráéreztünk) ennek a mé- 
retnek az előnyeire. Mert a méret 

a lényeg. Lássuk hát a telefonipar 
egyik Godzilláját, a T7D-t egyene- 
sen Kínából. 


A telefon annyira új, hogy még 
meg sem száradt rajta a festék. 
A BluePanthertől kaptuk teszte- 
lésre, helyesebben kunyeráltam 
el. Amikor anno mutogattam a 
Sony Xperia Z Ultrámat - amely 
telefon ugyebár nem kicsi, sőt 

jelenleg a legnagyobb az A-brand 
(tehát a drága) telefonok között 

- már beleültettem a bogarat a 
beszerzők fülébe. A bogár pedig 
döngicsél, zümmög és az effajta 
döngicsélésnek és zümmögésnek 
az lesz a vége, hogy próbaképpen 
hoznak egy hasonlót. Amikor pedig 
a boltjukban jártam, gyanús is volt, 
miért vetetik elő velem az Ultrát. 
Hát azért, hogy mellé tegyék ezt és 
lássam, nem az enyém a nagyobb. 
Naná, hogy elkunyeráltam! 


A készülék tehát még nem kész- 
termék, ahogy megérkezik a 
boltba, tudatni fogjuk a kedves 
olvasókkal ugyanebben a cikkben, 
utólagosan beszúrva a termék 
linkjét. Jelenleg annyit lehet tudni a 
majdani árról, hogy meg sem fogja 
közelíteni az A-brand termékek 
árát, és nyugodtan merek így lá- 
tatlanban is úgy fogalmazni, hogy 
nagyjából a felébe fog kerülni egy 
Z Ultra vagy egy Galaxy Note III 
árának. Azaz az első indok mellet- 
te az, hogy olcsón juthatunk nagy 


képernyőhöz és némi kompromisz- 
szumot bevállalva hasonló élmény- 
hez, mint a drága csúcskészülékek- 
nél. Lássuk, mit is ad ennyiért! 


A készülék MediaTek alapokra 
épül, az MT6572-es, dupla magos 
processzorára alapoztak. 2013-as 
modell ez, de nem ritka a kínai 
készülékek között az olyan, amely 
szintén erre épül. Ha rákeresünk, 
nagyjából 40 olyan gépet találunk, 
amelyben ez a mag ketyeg. Köz- 
tük vannak olyan gyártók, mint az 
Acer, az Archos, a Lava, az Oppo, 
de még az Alcatel és a ZTE is. Nem 
fekete ló tehát ez a proci, meg 
lehet neki előlegezni a bizalmat. 

A MediaTek ezt a procit kifejezet- 
ten a belépőszintű készülékekbe 
gyártja, dualcore és dupla SIM-et 
támogat. Bővebben ide kattintva 
olvashatunk róla. És csendben 
jegyzem meg, hogy a MediaTek 
jelenleg már a 8 magos prociknál 
jár, azaz tudnak ők procit gyártani. 
Mivel járt már nálam jó néhány ké- 
szülék, amelyekben MT csipszett 
volt, tudtam, mit is várhatok. 

[a] Képernyőkép mentése... 


Samsung Galaxy S4 


HTC One 

Samsung Galaxy Note2 
Sony Xperia Z 
Samsung Galaxy S3 
Google Nexus 4 
Samsung Galaxy S2 


My T7D : 9727 


Details 


Ed E 


Belépőszintű csip létére nem tel- 
jesített rosszul. Ráeresztettem az 
-t, azt írja, hogy Galaxy 52 
környékén van a cucc. Ráeresztet- 
tem a 
is, ez meg azt mutatja, hogy a 3D-s 
mozgatásoknál sem kell nagyon 
szégyenkeznie. A 3000 körüli érték 
arra már elég, hogy ne akadjon meg 
sehol. 


Result 


Scene Score 

A CPU-t kicsit jobban faggatva azt 
láttam, hogy számos Oualcomm, 

Marvell és Allwinner procit lenyo- 

mott, még olyanokat is, amelyek- 
nek az órajele elvileg magasabb. A 
processzor nem is melegszik, nagy 
nyúzásoknál sem ment nagyon 30 


Celsius fölé. Mindebből arra gyanak- 


szom, hogy lehet ezen még húzni, 
ha valakinek ilyen ingerenciája 
lenne. 


598.0 Mhz 1300 Mhz 


598.0 Mhz 


1300 Mhz 


Az átlagember annyit érzékel 
mindebből, hogy a készülék szépen 
működik a mindennapokban. A 
belső memória is elég, a futtatásra 
szánt (RAM) 512 MB-jából 200 körül 
szabad a rendszer futása mellett. 
A telepítésre szánt 1,3 GB-ból a 
miénk 850 MB körüli, ez is szinte 
mindenre elég (átlagos szoftverből 
manapság ebbe 350-400 darabot 
telepíthetünk). Van belső tárhe- 
lyünk is, szabadon 1,3 GB a miénk 
és a készülék microSDHC kártyával 
32 GB-ig bővíthető. A mai napon 
rákeresve 32 GB-os microSDHC kár- 
tyát már kapunk 7000 forint körül 
áfával. A memória terén tehát nem 
lesz gondunk. 


va 

sak V 
A teletablet beüzemelésénéli az első 
meglepetés, hogy nem levehető a 
hátlap, a kártyákat az oldallapon 
elhelyezett két nyílás kiugrasztása 
után tudjuk behelyezni. A fix hátlap 
miatt a készülék nagyon egyben 
van, nincs semmi mozgás és kéz- 
ben tartva ez nagyon stabil érzetet 
eredményez. A hátlap a nálunk 
megfordult modellnél aranyszínű, 
kialakítását tekintve domborított, 
így az oldallap nagy részét is ez adja 
ki. Egy kicsit hajlamos a karcoló- 
dásra, de nem csúszik és igényes 
érzetet hagy bennünk. Két pici 
csavar fogja, ezeket nem szedtem 
ki, így a belsejébe nem néztem bele. 
Alul ezen van a töltő szabványos, 
microUSB nyílása is és egy perforált 
rész a hangszórónak. 


Érdekes megoldás, hogy a hát-ol- 
dallaptól elkülönül egy fehér rész 

a felső oldalon, ezen van a hátlapi 
kamera (2 megapixeles, villanó - 
fény nélküli) és ez folytatódik a 
telefon felső oldallapjaként. Itt van 
egy szabványos, 3,5 milliméteres 
jack-dugó aljzat, és a bekapcsoló- 
gomb. Az előlap is fehér, van egy 
kis pereme, így a rajta elhelyezett 
védőfólia szinte észrevétlen. Egy 
ekkora készülékre kell is egyébként 

képernyő-védőfólia, mert óhatatlan, 
hogy karcolódjon. Van előlapi kame- 
ránk VGA felbontással, és számos 
érzékelő. Érzékelők - azaz szenzo- 
rok - terén nincs kompromisszum, 
van GPS is, bár a Glonass-t nem 
tudja (nem is várjuk ennyiért). 


bazze... 


ERZEZEZEZEZEZZEZEZEI 


2 8 

1... 
S 
Mivel a hátlapot nem tudjuk kinyit- 
ni, az akkumulátor nem is cserél- 
hető. Nem is tudjuk megnézni az 
adattábláját, így csak a tapasztala- 
tainkra támaszkodhatunk. A nagy 
képernyő és a dupla SIM ellenére, 
szerencsére intenzív nyomkodás 
mellett is bírta bőven az egy napot. 
Igaz én magam nem sokat telefo- 
nálok, akommunikációm 9590-a 
online, interneten keresztül zajlik. 
Ezzel együtt is figyelemre méltó, 
hogy egy ilyen nagy képernyő, ilyen 
vékony test mellett (amely ugyebár 
behatárolja a belé rakható akkumu- 
látor méretét) ilyen szépen teljesít. 


A nagy képernyő mellett maradva 
természetes az igényünk arra, hogy 
ezen mondjuk filmeket nézzünk. 
Tudunk is. Tökéletesen viszi a nagy 
felbontású DivX, XviD, MP4 és MKV 
fájlokat is. A hangszóró kifejezet- 
ten hangos, így nem is feltétlenül 
van szükségünk fülhallgatóra. A 
fülhallgató kimenet szabványos, a 

saját fülesünket is belé dughatjuk, 
a kiadott hang minősége megfelelő. 
Aki tehát multimédiázni szeretne, 
annak is jó választás ez a készülék. 


Érdekesség, hogy a készülék első 
bekapcsolásakor nincs telepítve sem 
a Google Térkép, sem a Gmail. Se 
semmi felesleges dolog. Ez azoknak 
jó hír, akik nem szeretik a mindenfé- 
le "fontos" cuccal teletömött készü- 
lékeket, amelyekről persze ezeket a 
számunkra felesleges szoftvereket 
nem is lehet törölni. Ebben a meg- 
oldásban viszont az a jó, hogy az 
ember azt telepít, amit csak akar. 
Ha nem géplusszozunk, akkor nem 
kell feltenni, ha nem facebooko- 
zunk, nem kell feltenni. Okos dolog 
ám ez. 


Kiknek és minek ajánlanám? Azok- 
nak, akiknek bejön a phablet mint 
kategória, de nem szeretnének 
150-200-250 ezrest a boltban hagy- 
ni. Azoknak, akiknek megér némi 
kényelmetlenséget, hogy a képer- 
nyő óriási legyen. Azoknak, is, akik 
kicsit ki akarnak lógni a tömegből. 
Reméljük, a teletabletből hamaro- 
san vásárolható termék lesz, ezzel 
kapcsolatosan lehet érdeklődni 

a BluePanther-nél ide kattintva, 
akiknek ezúton is köszönjük az 
élményt! 


Ár/Érték: dák x 
Ergonómia $kiXix 
Design: kkikk 


Legjobb vétel 
909 


Megjelenés éve: 2014 


Pro: 
- Olcsó, nagy képernyő, megbízható 
hardver 


Kontra: 
- Nagy méret, közepes anyaghasz- 
nálat 


Méretek: 

e kijelző mérete: 6,8" 

e kijelző felbontása: 540x888" 

e kijelző típusa: TFT" 

e eszköz mérete: 83,5 x 1925 x 855 mm 
e tömeg: 283 gramm 


Hardver: 

e processzor: MediaTek 6572 
. memória: 512 MB 

e háttértár: 1 GB 

e bővíthetőség: v 

e kártya típusa: microsDHC 
e portok: microUSB 


Multimédia: 

e kamera felbontás: 2 mpix 
e video chat: v 

e video felbontás: 720p 

e FM rádió: v 

.3D:x 


Hálózati adatok: 
e mobil: guadband 
e WiFi: b/g/n 

e Bluetooth: 2.0 

e GPS: A-GPS 

e NFC: x 


Szoftverek: 
e op. rendszer: Android 4.2.2 
e spec. szoftverek: n/a 


Akkumulátor: 
e gyári adatok: n/a 
e tapasztalat: 1 nap 

Nokia Lumia 1520 - Nagyban játszik 


Leteszteltük az egyik legnagyobb Windows Phone 8 alapú készüléket. 


Mostanság leginkább a Microsofttal 
kapcsolatos üzlet miatt hallunk a 
Nokiáról, pedig a finn gyártó bo- 
szorkánykonyhájában bizony így is 
gőzerővel készülnek az újdonságok. 
Jelen tesztünk alanya sem kivétel 
ez alól, a vállalat egyik legnagyobb, 
6"-es képernyővel szerelt készüléke 
minden phablet rajongók számára 
érdekes lehet. 


Csomagolás 

A doboz ezúttal is a vállalat többi 
termékénél megismert kialakítású, 
az apró fül meghúzása után elénk 
tárul a fiókos elrendezés csúcsán 
helyet foglaló sárga készülék. Alatta 
egy SIM tű van leragasztva, lejjebb 
pedig 3 fakkra lett osztva a doboz, a 
szemünk egy adatkábelt, töltőfejet 
és egy headsetet pillanthat meg. A 
headset a készülékkel való összhang 
révén sárga színű és agybadugós, 
ráadásul nagyon jól muzsikál. 


Külső 

A jó kézben tarthatóság érdekében 
a méretes készülék borítása sely- 
mes, matt műanyagból készült. Az 
előlapot egy Gorilla Glass 2 tech- 
nológiával felvértezett üveg fedi 
be, így az esetleges karcoktól sem 
kell tartanunk. Az összeszerelés 
minősége abszolút kiváló, nagyon 
egyben van és nagysága ellenére 
meghajlítani sem lehet. Az előlapon 
egy ClearBlack IPS LCD technoló- 

giájú, 1080 x 1920 pixel felbontású 
képernyő fogad minket. Nagyon 
szép színek és jó betekintési szögek, 
valamint jó fényerő jellemzi. Alatta 
a mikrofon, felette a Nokia felirato- 
zás, a hangszóró, a fény és- távol- 
ságmérő szenzor, illetve az előlapi 
kamera található. 


A jobb oldalon fentről lefelé haladva 
megtaláljuk a hangerő szabályzó 
gombpárost, a ki és- bekapcsoló- 
gombot, valamint a kétállású kame- 
ra gombot. Alul egy microUSB fog- 
lalat, a bal oldalon pedig a microsD 
és nanosSIM tálcája szedhető ki a tű 
segítségével. A felső részen középre 
tették a 3 5mm-es jack csatlakozót. 
Apró dizájnbeli érdekesség, hogy a 
kijelző üvegének sarkai lekerekítet- 
tek, míg a készülékház sarkai inkább 
hegyesek. 


A hátoldalon egy hangszóró, egy 
halvány márkajelzés, a PureView 
ZEISS felirat, egy kidudorodó kame- 
ra és egy dupla LED villanó látható, 
felette pedig amásodlagos mikro- 
fon. A hátlap sajnos nem leszedhe- 
tő, ám jó hír, hogy a fedél egy 3400 
mAh-es egységet találunk. Ez mire 
elég? Őszintén szólva körülbelül 

2 napos használatot egy töltéssel 
vígan kibír, még megterhelőbb hasz- 
nált mellett is, tehát az üzemidő 
jónak mondható. 


Hardver/ Sebesség 

A vidám köntös alatt egy vérprofi 
Oualcomm Snapdragon 800-as 
processzor dolgozik, ez magon- 


kénti 2,2GHz-es órajelet jelent. A 
telefon még egy Adreno 330-as 
GPU-t is tartalmaz, a RAM mérete 
eléri a 2GB-ot, a belső tárhely pedig 
32GB-os. Utóbbi ugyebár bővíthető 
64GB-ig, köszönhetően microsD 
kártyahelynek. Mondani sem kell, 
hogy a Windows Phone rendszert ez 
a csillagokig repíti, nagyon simán, 
gyorsan kezel mindent, mondhat- 
nánk azt is, hogy pazar. 


A készüléken a Windows Phone 8 
egy frissített verziója cirkál. Nem 
meglepő tehát, hogy minden koráb- 
binál fejlettebb a készülék reperto- 
árja, okosodott a hívásblokkoló és 

a Nokia számos alkalmazása is. Az 
előretelepített programok között 
szerpel a vállalat méltán elismert 
navigációs szolgáltatása a HERE, 
van Nokia Pro Camera alkalmazás, 
Nokia Cinemagraph, Nokia Creative 
Studio, Nokia StoriTeller,, Nokia 
Care, Nokia Screen Beamer és Nokia 
Zene is. Ezen kívül már csak a többi 
alap Microsoft programmal találkoz- 
hatunk. 


A kezdőképernyőn a csempék im- 
már 3 sorban helyezkednek el a nagy 
kijelző miatt. Véleményem szerint 
jobbanis néz ki így, de ez egyé- 

ni ízlés kérdése. A multitasaking 
kiválóan működik, főleg a 2GB RAM 
miatt, de a sebesség kétségtelenül 
minden operációs rendszer becsüle- 
tére válhatna. 

Multimédia 

A hátlapra került 20 megapixeles 
kamera optikai képstabilizátorral 
lett felszerelve, illetve a dupla LED 
villanó sem elhanyagolható tény. 
Az alap kamera program a szoká- 
sos dolgokat találjuk, többek kö- 
zött állítható a képméret és az IS0 
illetve választhatunk több, előre 
konfigurált jelenet közül is. A Nokia 
Pro Camera programot megnyitva 
már megnyílnak a lehetőségek és 
egyáltalán nem elhanyagolható az 
sem, hogy a telefon készít egy 5 
megapixeles és egy 16 megapixeles 
képet fotózáskor, így egyszerűbb 
megosztani a képet a kisebb méret- 
nek köszönhetően. Van szerkesztő- 
rács, arcfelismerés, fénymérés, ISO, 
hatások és záridő állítás is. 


Az elkészült fotók minősége kife- 
jezetten jó. A gyártó mondjuk tud 
nagyon profi kamerát beépíteni a 
telefonba, ezt már megmutatta a 
Nokia 808 PureView készülékben és 
a Lumia 1020 esetében is. A vonalé- 
lesség, színek, zajszűrés, részletek 
mind nagyon ott vannak a szeren 
és a beállítások között lévő extra 
funkciók is nagyon hasznosnak 
bizonyulnak. 


Videót FullőHD felbontásban tudunk 
felvenni, sztereó hanggal és ha kell, 
sötétben a segédfényt is igénybe 
vehetjük. Az anyagok a fotókhoz 
hasonlóan jó minőségűek. A zenele- 

játszó a többi Windows Phone alapú 
készülékben megismert darab, 
vagyis szűr ID3 tagek alapján, van 
albumborító, kapunk ismétlési mó- 
dokat, de hangszínszabályzó sajnos 
nincs. A Nokia Zene nevű program 
viszont egy picit átrajzolt felületet 
kapott és itt már a hangszínsza- 
bályzó is előbukkan szerencsére. Az 
FM-rádió is megtalálható a Lumia 
1520-ban, mint ahogy minden, újabb 
Windows alapú telefonkészülékben. 


A telefonban a legmodernebb mo- 
dulok kerültek beépítésre, így ennek 
megfelelően van LTE modem, WiFi 
(a/b/g/n/ac), A-GPS, Bluetooth 4.0 
és NEC is. A WiFi elég erős, könnyen 
talál jelet, a GPS pedig szintén meg- 
felelően teszi a dolgát. A telefon- 
funkciók mind kiválóan működnek, 
a hangminőséggel, a vételi stabili- 
tással és az adatátvitellel nem volt 
problémám. 


Összegzés 
A Nokia Lumia 1520 kiváló alterna- 
tíva lehet az óriást telefont keresők 


számára.A finn gyártó most egy 
kiváló készüléket tett le az asztalra, 
tényleg nehéz belekötni. Én mégis 
megteszem ezt a nanoSIM miatt, 
mert nem értem, hogy egy nagy 
készülékben hol nincs hely legalább 
egy microsSIM kártyának. Ezen kívül 
nem volt gondom a készülékkel, 
bátran ajánlom azoknak akiknek 
tetszik és hajlandóak érte kártya- 
függetlenül 190 ezer magyar valutát 
adni. 


Ár/Érték:: dák x 
Ergonómia $iiix 
Design: kkkkxk 


Legjobb vétel 
909 


Megjelenés éve: 2013 


Pro: 

- Nagyon gyors 

- Több csempe fér el 
- Kamera 

- Üzemidő 


Kontra: 

- Ár 

- Kitüremkedő kamera 

Méretek: 

e kijelző mérete: 6" 

e kijelző felbontása: 1080 x 1920 px 

e kijelző típusa: IPS LCD (kapacitív) 

e eszköz mérete: 162.8 x 85.4.x 8.7 mm 
e tömeg: 209 gramm 


Hardver: 

e processzor: Oualcomm MSM8974 
Snapdragon 800 

" memória: 2048 MB 

e háttértár: 32 GB 

e bővíthetőség: v 

e kártya típusa: microsDHC 

e portok: microUSB, 3,5mm audio 


Multimédia: 

e kamera felbontás: 16 megapikxel 

e video chat: v 

e video felbontás: 1080p 

e FM rádió: v 

.3D:x 

Hálózati adatok: 

e mobil: GSM 850 / 900 / 1800 / 1900, 
HSDPA 850 / 900 / 1900 / 2100, LTE 
800 / 900 / 1800 / 2100 / 2600 

e WiFi: 802.11 a/b/g/n/ac 

e Bluetooth: Bluetooth 4.0 

e GPS: A-GPS, GLLONASS 

e NFC: vé 


Szoftverek: 
e op. rendszer: Windows Phone 8 
e spec. szoftverek: - 


Akkumulátor: 
e gyári adatok: 3400mAh 
e tapasztalat: 2 nap 

Louisiana 


.. Catahoula Leopárd - 
e. a démoni tekintetű 
estyén kutyafajta 


Ági 

EZI Több mint ingyenes újság tabletekre 
414 14 alkalmazásból! 


Keresd az -ban 
és a -ben! 


Available on the ka SÉDPOGÁTEÉN 
[J App Store a Google play 


Taáblamagazin 


